
DISSERTATIO  MEDICA, 


INAtf  GURALIS, 


D  E 


FEBRE  PUERPERARUM, 


HISTORIA, 

1%  /T ORBUS  quidem  hic  faepius  fecundo 
«L  ¥  M.  tertiove  die,  alias  autem  fub  vel  inter 
ipfum  puerperium,  alias  horis  quatuor  vigintl, 
alias,  ut  credere  par  eft,  quocunque  tempore 
per  intervallum  quinque  aut  fex  hebdomadum 
a  partu  occupat.  Caeterum,  id  quod  inter  om¬ 
nes  conflat,  quo  citius  advenit,  eo  pericutofior 
eft. 


A 


Nulli 


2  DE  FEBRE  PUERPERARUM. 


•  $  ' 

Nulli  fane  cuidam  puerperae  proprium  eft  § 

i* 

namque  tam  mulieribus  facile,  quam  laboriofe 
enixis  ingruit.  Hoc  autem  notatu  dignum  eft, 
quod,  etfl  nemo  omnino  cujufcunque  tempera¬ 
menti  habitufve  fecura  efle  poteft,  tamen  plerum» 
que  graciles,  molliores,  atque  irritabiles  invadit. 

Incipit  fere  ab  horrore,  interdum  maximo,  a» 

lias  tali,  qualis  notari  vix  poteft.  Multi  adeo 

—  ...  _  / 
dixerunt,  fed  temere,  ut  mihi  videtur,  et  poffe, 

et  aliquando  reapfe,  fine  hoc  accidere.  Calor 

quam  citiffime  excipit,  nec  non  cibi  faftidium, 

naufea,  vomitus,  capitis  dolor,  ifque  in  fronte 

V'-' 

praefertim,  languor,  infirmitas,  inquies,  fitis? 
&c.  Cutis  modo  arida,  modo  fudor  vel  ex 
parte,  vel  toto  corpore  prorumpit.  Lingua  ini¬ 
tio  eft  humida  atque  albida ;  deinde  ficca,  afpe- 
ra,  atque  obducitur  veluti  fubfufca  aut  fubnigra 
crufta,  unde  dentes  quoque  itidem  colorantur. 


Fre- 

Frequenter  mulier  repente  corripitur,  quippe 
quae  prius  paulum  modo  torporis  in  extremis 
partibus,  frigufque  per  darfum  defcendens  fen» 
ferit* 

Arteriarum  puifus  initio  maxime  variat ;  in¬ 
ter  horrorem  eft  tenuis,  debilis,  atque  indiflinc- 
tus,  plenior  calore  crefcente,  et  plerumque  tam 
tenfus  ac  plenus,  quam  in  morbis,  ubi  vera  in¬ 
flammatio  adeft ;  verum  hae  pofteriores  notae 
haud  fane  diu  remanent. 

Paulo  poft  excipit  fenfus  moleftfae  ac  doloris, 
qui  raro  totum  abdomen,  fed  hanc  iliamve  par¬ 
tem,  praecipue  inferiorem,  torquet.  Interdum 
latera  invadit,  et  ad  fcapulas,  ilcut  in  pleuritide, 
afcendit,  interdum  partes  circa  fpurias  coftas 
adeo  urget,  ut  jecur  aut  lien  affici  videatur. 
Aft  ubicunque  ortus  fit,  brevi  latius  acriufque 
infeftat  *,  defcendit  ad  flemina,  veficam,  et  rec¬ 
tum  inteftinum,  quae  omnia  varie  excruciat. 

% 

In- 


/ 

Interdum  ita  exfuperat,  ut  cubans  nec  veftimen- 
ta  ferre,  nec  fermonem  explicare  queat  ;  itaque 
lugubriter  lubinde  ejulat,  atque  aditantibus  ni¬ 
hil  refpoadere  yalet. 

Vultus  fit  turbatus,  triftis,  atque  acer  ;  faepe 
tremoris  aliquid,  aut  fubfultus  tendinum  infe- 
quitur,  atque  interdum,  fed  tamen  non  plerum¬ 
que,  delirium.  Interea  quoque  abdomen  mul¬ 
tum  tumefcit,  nonnunquam  aeque  atque  ante 
partum,  hujufque  quidem  rei  ipfa  ita  confcia,  ut 
incrementum  defcribat. 

\  ....  v  .  I  i 

Tergum  et  nates  dolent  ;  interdum  alterum 
aut  ambo  crura  fummo  cum  dolore  tument. 

Spiritus  gravitas  plerumque  eil  ab  initio,  ea- 
que  pro  dolore  abdominis  variatur.  Afpiratio 
elt  crebra,  ac  quafi  ex  metu  brevis,  quae  qui¬ 
dem,  crefcente  morbo,  talis  demum  evadit,  ut 
fub  mortem  pedtus  vix  moveri  videatur. 


Vires 

* 

Vires  de  fubito  adeo  deficiunt,  ut  paucae, 

haud  ita  multo  poft  initia,  fefe  in  cubili  ipfae 

* 

vertere  queant  $  itaque  femper  fere  refupinae  ja¬ 
cent. 

Tuffis,  minime  quidem  propria,  fed  omnino 
fortuita,  frequenter  adefl ;  folet  tamen  plerum* 
que  per  fe  male  habere,  eademque  vehemens 
periculum  faceffit. 

Naufea,  vomitus,  et  diarrhoea  interdum,  ea- 
que  tam  violenta,  quam  in  ipfa  cholera  exiftunt, 
praegrediuntur ;  alias  haud  ante  diem  fecun¬ 
dum,  tertium,  quartumve,  adveniunt. 

Humor,  qui  prius  evomitur,  eft  viridis,  aut 
fubflavus,  aut  fubniger  ;  fed  fi  vomitus  diutius 
manet,  vel  fub  morbi  finem  redit,  tum  fit  a- 

queus  fubnigerque.  Vomitus  fere  dolentem  flo* 

* 

machum  levat ;  eidem  vero  decrefcenti  vehe¬ 
mens  dejeflio  cum  torminibus  fuperveniunt. 


i 

Incipiente  diarrhoea,  quae  raro  abeft,  alvus  efi: 

1  '  '  V 

fubviridis,  aut  fufca,  fpumofa,  et  mucofa ;  una« 
quaeque  dejedtio  paulifper  levat  j  ftercus,  morbo 
crefcente,  peffime  olet,  idque  interdum  fine  vo¬ 
luntate  redditur. 

Contra  ea  autem  alvus  nonnunquam  proti¬ 
nus  inter  initia  adftringitur,  eademque  diutius 
femperve  manet. 

% 

Lochia  variant ;  etfi  enim  a  rigore  haud  raro 
{[apprimuntur,  frequenter  tamen  eodem  genere 
copiaque  per  totum  morbi  fpatium  prodeunt ; 
eft  ubi  omnino  fiftunt ;  faepeque  ubi  conti* 
nuant,  nigra  fiunt,  ac  peffime  olent. 

*  i 

.iEgrae  interdum  lac  haud  adeo  deeft,  ut  in¬ 
fantem  fuis  uberibus  alere  nequeat ;  faepe  au¬ 
tem,  morbo  vehementius  Ingravefcente,  contra 

fit. 


Urina 

Urina  minore  copia  profluit,  fere  rubrior,  ex 
qua  Interdum  aliquid,  faepe  nihil  omnino,  de- 

fidit.  T 

'  /  .  - 

V 

Petechiae,  vibices,  puftulae  miliares,  frequen* 
ter,  haud  ita  multo  poft  initium,  gravibus  in  re« 
gionibus  apparent. 

Huic  quidem  febri,  id  quod  ii  i.  Home  *  et 
Denrnan  f  omnium  primi  notarunt,  proprius  eft 
tumor  eryfipelatofus  fubruber,  qui  fuper  coha, 
dylos,  carpos,  cubitos,  genua,  talos  vel  ad  /olidi 
magnitudinem  interdumque  amplius  increfcit* 
Hoc  fignum  fetnper  effe  mortiferum  Denrnan 
affirmat  \  temere  autem  5  aliquot  enim  ita  ad* 
modum  affectae  convaluerunt  J. 

Prae*-- 

# 

\ 

*  Vide  Clin.  Ex.  p.  75.  ;  f  Denman,  p.  24. 

f  Vide  fis,  «  Pra<5tical  Obfervatidns  on  Puerperaf 
Fever,  by  Philip  Pitt  Walfli,  M,  D.  p,  4/*  Hujus  e* 


quidem 

Praeterea  illud  ignorari  non  oportet,  febrem 
hancce  faepe  morbum,  quocunque  tempore  per 
populum  graflantem,  fimulare  ;  unde  varia  ejus 
figna  quam  plurima. 


Varie  autem,  pro  aegrae  curatione,  fua  vi, 
&c.  durat ;  plerumque,  nifi  peftifera,  tribus, 
quatuor,  vel  quinque  diebus  finiri  poteft ;  imo 
etiam  aliquot  quatuor  viginti  horis  convaluifle 

vifae  funt.  Hoc  utique  ftatuere  licebit,  quod 
poft  o&avum  diem  mortis  periculum  mtilto  mi» 

nus.eft. 

aEgrae 

quidem  memoriam,  mihi  facrofantfam  recolens,  ne¬ 
queo  quin  nunc  ipfum  Latine  dicam, 

— - - “  Bene  placideque  quiefcas, 

i 

«  Terraque  fecuro  lit  fuper  offa  levis.” 

t  * 

Mors  certe,  eo  immature  extin&o,  fru&us  ingenii  acris, 
diligentis  induftriae,  nec  non  complurium  aliarum  vir- 

t  •  .  - 

tutum,  in  quibus  magnopere  eminebat,  tum  medicis, 
tum  ipGs  hominibus,  invidiofa  abftuliffe  videatur. 


DE  FEBRE  PUERPERARUM.  9 

s  • 

%  .  1  *  . 

iEgrae  frequenter  complures  per  horas,  imo 
Vero  dies,  ante  mortem  dolore  vacant,  ideoque 
libi  convaiefcere  ipfae  videntur ;  attamen  pulfus 
arteriarum  fit  celerrimus,  adeoque  imbecillus,  ut 
vix  fentiri  poffit,  facies  rubet,  et  difficulter  fpiriU 
tus  redditur. 

Tempus,  quo  jugiilat,  in  aliis  aliud  efh  Ali¬ 
quae  ipfa  rigoris  acceffione  vi£tae  funt  #  $  non¬ 
nullae  poft  decimum,  quintumdecimum,  imo 
etiam  duodevigefimum  diem  occiderunt  f, 

Aliis,  quae  convaluerunt,  abfceffus  in  variis 
corporis  partibus  ©borti  funt  \  quaedam  lentis 
febribus  remittentibus  laborabant  ;  ac  multae 
adeo  debilitatae  funt,  ut  ipfis,  aliquamdiu  poft 
mala  figna  remota,  nolentibus  alvus  reddere¬ 
tur, 

B  Nihil 

#  Mannmg.  f  Hulme,  p,  38, 


IO 

Nihil  profe&o  mirum  eft,  fi  medici,  noftrae 
aetatis  confultiflimi,  ad  malum,  tam  frequenter 
exitiale,  pro  fe  quifque  acriter  intenderint  ani¬ 
mum,  ejufque  caufas  ex  corporibus  incifis  eru¬ 
ere,  aptioremque  inde  curationem  proponere, 
tentarint.  Convenit  igitur  vifa  ex  cadaveribus1 
faepiflime  oblata  referre. 

Ex  earum  abdomine,  quibus  tumor  eft  mag¬ 
nus,  copia  materiei  peflime  olentis  profluit,  mul« 
tumque  liquoris  iftiufmodi  inter  inteftina,  atque 
in  pelve  natat.  Inteftina  aliquando  acre  mul¬ 
tum  diftenduntur.  Pene  omnia  in  abdomine 
contenta  plus  minus  vitiant  ut.  Omentum,  ut  a- 
liquot  dixerunt,  faepe  inflammatione  magna,  aut 
fuppuratione,  aut  gangraena  afficitur,  et  non- 
nunquam  fere  omni  fua  adipe  fpoliatur. 

Uterus  plerumque  eft  fuae  propriae  conditio- 

t 

nis,  interdum  inflammatione  afficitur,  magno¬ 
pere  ampliatur,  in  eo  abfcefius,  atque  etiam  li¬ 
vidae 

vldae  maculae  paffim  videntur  *.  Ovaria  non- 
nunquam  fuppurant,  et  quafi  emortua  livent  f* 

Canalis  tota,  inteftinalis  quae  audit,  aliquando 
inflammatione  afficitur,  faepiffime  autem  pars 
ifla,  quae  in  abdomine  medio  jacet  proxime  fu« 
pra  pubis  os,  eidemque  aliqua  adhaerent,  et 
gangraena  videtur  incoepta.  Ventriculus  ac  je¬ 
cur  inflammatione  quoque  corripiuntur.  Li¬ 
quor  laciis  inftar  coagulati  interdum  inteftinis 
adhaeret,  atque  idem  in  thorace  cernitur,,  Caro 
abdominis  mufculofa  paulo  fu  pra.  pubis  os  ali¬ 
quando  gangraena  ipfa  vitiatur. 

PR2EDISP0NENTIA. 

Uterus  certe,  ac  totum  fortaffe  corpus,  multi¬ 
modis  maximeque  a  graviditate  mutantur.  Cibi 

faftidium., 


*  Hift.  de  1’Acad.  Roy.  des  Sciences, 
f  Hulme,  Fouteau. 

faftidium,  naufea,  vomitus,  infolitae  appetitio- 
nes  et  ave-fationes,  abunde  teftantur  fanitatem 
perturbari* 

Uterus,  novem  per  menfes,  pelve  emergens* 
paulatim  adeo  ampliatur,  ut  partem  abdominis 
bene  magnam  occupet.  Corpus  jam  multo  ma¬ 
gis  irritabile  fit  ;  itaque  res,  alias  nihili  habitae, 
interdum  vehementiffime  commovent.  Inter 
au&ores  convenit,  molliores,  fenfiferis  motibus 
morbifque  locorum  opportuniores,  debilitatas 

i  /  j 

animi  vitiis  corporifve,  praecipue  omnium  huic 
malo  patere. 

Mulieres  deinde,  ex  quo  pepererint,  gravio¬ 
ribus  periculis  expofitae  funt.  Phthifis,  verbi 

caufa,  fere  per  graviditatem  levatur  multum, 

* 

aut  toleratu  facilior  ;  atqut  a  partu  eadem  ipfa 
vehementer  adeo  ac  fubito  repetit,  ut  interdum 
diebus  aliquot,  et  faepe  intra  menfem,  jugulet. 
Febris  utique,  de  qua  agitur,  nunquam  nifi 

poft 


<"v 

poft  aut  fub  puerperium  occupat.  Hoc  igitur 
cum  graviditate  jure  hic  in  primis  omnium  no« 
cari  debent. 

Sanguineum  temperamentum,  etfi  haud  per¬ 
inde  atque  ejus  contrarium,  quodammodo  ta¬ 
men  huc  fpedlat. 

Quodcunque  crefcenti  plenitudini  favet,  velut 
cibus  copiohor,  vita  otiofa  ac  fedentaria,  et 
praecipue  ifta  curatio,  qua  fanguis,  incifa  vena, 
foeminis  uterum  gerentibus,  mittitur;  quod* 
cunque  corpus  extenuat,  ut  cibus  parcior,  aut 
in  quo  parum  alimenti  eft,  vomitus  et  dejectio 
immodica,  exercitatio  vehemens,  fomnus  ni* 
mium  vel  brevis  vel  longus,  hujus  funt  generis, 

&c. ;  necnon  quidam  animi  affe&us,  ut  repens 

*  * 

t^ror,  aut  longa  aegritudo,  adeoque  gravidae 
innuptae  magis  periclitari  dicuntur. 


E 


\  ' 

E  lefto  quoque  puerperam  nimis  cito  furgere, 
nimifque  diu  eredo  pofitu  manere,  malum  efl. 
Adeo  cel.  Sydenham  praecepit,  ut  puerperae, 
quas  ipfe  curabat,  novem  per  dies  in  ledlulo  de¬ 
tinerentur.  Quod  quidem  fupervacuum  efl, 
imo  etiam  aliquando  nocere  potefl. 

Cubantibus  deinde,  ut  mos  fuit  antiquis,  at¬ 
que  ufque  adhuc  ab  imperitis  fieri  folet,  calorem 
ingentem  movere,  veflimentis  nempe  injedlis,  et 
conclavi  adeo  inclufo,  ut  perflatus  nullus  acce¬ 
dat,  itaque  fudorem  plures  per  dies  continuum, 
eundem  que  majorem  vino,  calidis,  atque  aroma¬ 
tis  liberaliflime  potui  datis,  Ac.  diffundere  peri* 
culofiflimum  efl.  Contra  autem  frigus  incon- 
fulte  admiflfum,  id  efl,  fubito  nimifque  longe, 
quam  noxium  efle  ipfa  evidentia  docet. 

Deinde  tarda  alvus,  cibus  haud  idoneus,  faepe 
multum  laedit,  caro  praefertim  nimis  cito  af- 
fumpta,  quippe  quae  diathefm  ad  inflammatio¬ 
nem. 


/ 

riem  proclivem,  phlogilticam  quam  vocant,  ad¬ 
auget,  fuaque  fponte  in  putredinem  abit. 

I  •  ^  •  v. 

Denique,  obftetrix  ignara  atque  imprudens 
hic  notari  debet,  utpote  quae  multum  injuriae 
utero,  praepropere  fcilicet  partum  accelerando, 
perque  vim  abripiendo  placentam,  faepiffime  in¬ 
fert. 

Poftremo,  omnis  uteri  vel  vicinarum  partium 
irritatio,  urina  aut  alvus  inhibita,  abdomen  in¬ 
du  fiis  fafciifque  conflri&um,  fupra  propolitis  an¬ 
numerari  poliunt. 


j  '  ,  •  ’ 

excitantia. 

Illud  quidem  apud  au&ores  eft,  quod  haec 
febris  iifdem  anni  tempeftatibus,  eodemque  ipfo 

tempore. 

tempore,  quo  malignae,  faevit.  Putrida  quoque 
ex  corporibus  hominum,  qui  unum  in  locum 
coar&entur,  ei  occafionem  praebere  dicuntur ; 
itaque  in  valetudinariis,  iifque  praefertim  fre- 
quentiflimis,  atque  in  ima  plebe,  qui  munditias 
itidem,  ut  fuperiores  nec  facere  volunt,  nec 
queunt,  fere  verfatur.  Hinc  opinari  licebit^ 
eam  per  contagionem  propriam  excitari* 


DE  MORBI  NATUTRA  QU2EDAM, 


*  i 

De  ipfa  quidem  morbi  natura  au£tores  inter 
fe  multum  diffentiunt.  Complures  ingeniofiffimi 
tam  fuperiorum,  quam  nofiri  feculi,  meditatas 
commentationes  protulerunt,  et  fuam  quifque 
deinceps,  ut  fit,  quomodocunque  prioribus  di- 
verfam,  venditarunt,  quafi  unicam,  ex  qua  indi» 

da,  caufae,  &c*  intelligi,  nec  non  rationali 
medicina  inflrui  poflet. 


Ab 


C fi 

Ab  Hippocrate,  noflrae  profeffionis  condito¬ 
re,  ufque  quo  D,  Sydenham  ipfe  exortus  efi, 
multi  hoc  malum  ad  lochia  fuppreffa,  itaque 
morbidum  humorem,  putridum  quem  illi  crede¬ 
bant,  intro  repulfum,  retulerunt.  Quod  recen- 
tioribus  minime  probatum,  quippe  qui  conten¬ 
dunt,  nil  omnino  effe  inter  lochia,  neceffimo  ni¬ 
mirum  ex  vafis  omnibus,  per  placentae  reparatio¬ 
nem  ab  utero  diftractis,  prodeuntia,  quod  faniofi 
malignive  generis  putari  debeat.  Lochia  qui¬ 
dem,  feu  deficientia,  feu  abundantia,  molefliae 
quid  faceffere  queunt ;  fed  argumenta  in  promp. 

tu  funt,  quibus  colligere  licebit,  morbum,  de 

* 

quo  agitur,  neque  purgamentis  corruptis,  neque 
vero  iifdem  fupprefTis,  fieri.  Conflat  enimvero, 
hujufmodi  profluvium  non  modo  aliis  effe  aiiucl, 
verum  iifdem  alias  aliter,  idque  pariter  inno¬ 
xium,  imo  etiam  ipfo  primo  die  faepe  impune 

filii. 

* 

\ 

( -  Swieten, 


|8  DE  FEBRE  PUERPERARUM. 


Swieten,  Levret,  aliique  lac,  vitiofe  in  varia 
corporis  cava  delatum,  quafi  caufam  hujus  mor¬ 
bi,  notarunt.  Haec  autem  opinio,  edita  faepif- 
fime  ac  defenfa,  fortaffe  tamen  eft  falfa.  Lac 
enim  frequenter  abundat  aliquamdiu  inter  mor¬ 
bum  ;  deinde,  aliquando  e(l  exiguum,  aut  etiam 
deficit,  fine  ullo  periculo  ;  deinde,  frequenter  af¬ 
fatim  ejus  prorfus  adell:,  febre  occupante,  quae 
tamen  nunquam  advenit  mulieribus,  dum  infan- 
tes  tandem  alere  uberibus  defmunt ;  poftremo, 
idem  a  fuo  proprio  curfu  averfum,  vel  impedi¬ 
tum,  molefliae  quiddam,  nil  tamen  periculi,  ut 
videtur,  faceffit. 

Solers  ille  atque  elegans  White,  cui  medici 
plurimum  debent,  certjjpn  affirmat,  febrem  hanc 
aut  aere  corrupto,  aut  fordibus  in  intefiinis 
•^coacervatis,,  aut  plano  cubantis  pofitu,  unde  a  - 
crior  materies  coafta  abforbetur,  femper  oriri  j 
nifi  fi  quando  os  internum  violenter  dilatetur, 

aut 

aut  partus,  aut  placenta  elidantur,  aut  malae 
quid  curationis  fuerit  adhibitum 

Omnia  autem  illa,  nunc  memorata,  frequen* 

<0 

tius  in  valetudinariis,  ubi  complures  eodem  in 

conclavi  continentur,  ac  munditiae  parum  fiunt* 

* 

accidere  neceffe  efb 

Au£tor  idem  ait,  fe  ipfum  femel  vidifFe  omnes 
lingulos  cujufdam  familiae  Synocho  vel  Typho 
correptos,  quippe  qui  aegram  hujufmodi  fub  eo¬ 
dem  te&o  cubantem  curabant  f . 

i 

Multi  contra  alfeverant,  hunc  morbum  ex  in¬ 
flammatione  gigni ;  verum  ejus  de  fede  difcre- 

pant.  Hippocrates,  hujufque  difcipuli,  ut  Hoff« 

4  0* 

man,  Burton,  Smeliie,  Denman,  &c<  uterum ; 

Hulmfe 

*  White  on  the  Treatment  of  lying-in  Women^ 
p.  132. 


f  Ibid. 


I 


sa  DE  FEBRE  PUERPERARUM. 

* 

Hulme  *  vero  et  Leake  f  omentum  atque  iiiteff 
tina  praecipue  omnium  affici  arbitrantur. 

Priores  ita  opinantur,  quia  nempe  dolor  fere 
iftud  circa  vifcus  incipit ;  urina  fit  exigua,  quafi 
inflammatio  protinus  ab  utero  ad  veficae  cer¬ 
vicem  pervenerit ;  deinde,  morbus  ipfe  tantum¬ 
modo  circa,  vel  poft  partum,  ifque  comitatus 
plerumque  lochiis,  quadamtenus  copia  aut  ge¬ 
nere  mutatis,  apparet  j  denique,  uterus,  cada¬ 
vere  incifo,  faepe  vitiatus  deprehenditur J 

,  Pofleriores  afferunt,  fententiam  fuam  niti  in 
ratione  quidem  ipfa,  ex  indiciis  tam  vivarum, 
quam  cadaverum,  fatis  accurate  inftituta. 

D,  Hulme  gravidum  uterum,  prementem  fci- 
licet  inteftina  atque  omentum,  omnium,  quae 

„  .  .  Prae- 

■  i 

*  Treatife  on  Puerperal  Feyer, 

f  On  Child-bed  Feven 


\ 

Praedifponentia  nominantur,  valentiffiinum  effa 
judicat.  Hinc,  ait  ille,  circuitus  fanguinis,  vif- 
que  vaforum  eundem  vehentium  minuuntur* 
Quo  propior  eft  partus,  eo  mala  ex  hoc  preflu 
majora  fiunt.  Adeo  ex  partu,  vafa,  quae  uterus 
maxime  premebat,  protinus  fanguine  implentur  ; 
haec  vero  ipfa,  jam  infirma  nimirum,  vix  humo¬ 
res  fuos  proferre  fufficiunt  ** 

Idem  quoque  putat,  quaecunque  poft  partum, 
fanguinis  circuitum  augeant,  atque  inter  gravi® 
ditatem  eum  fuccofve  corrumpant,  hunc  mor¬ 
bum  quam  maxime  omnium  excitare  f. 

D.  Leake  contendit,  febrem  puerperarum 
omnino  ab  hyfleritide  differre ;  quippe  quia,  ait 
ille,  huic  fere  capitis  dolor  deliriumque,  et  fem* 
per  acerrimus  dolor  calorque  in  vulvae  regione, 
illi  vero  plerumque  nihil  tale  quid  adeft  J.  Ve¬ 
rum 

/ 

*  IbicL  t  i  IbidL 


/. 


02  DE  FEBRE  PUERPERARUM* 

-  t> 

y  \ 

t  i 

rum  enimvero  nihil  invenitur  magis  hoc  certo 
certius*  quod  vulvae  regio  faepe  inter  ejufmodi 
febrem  dolore  acerrimo  cruciatur,  et  delirium 
capitifque  dolor  immanis  aliquando  adfunt. 

Idem  quoque  exiilimat,  inflammationem  o- 
menti  atque  inteftinorum  proximam  eflfe  caufam^ 
fubitamque  circumeuntis  generis  mutationem, 
a  partu  fadtam,  neceflario  inclinare  ad  abdomi« 
nis  inflammationem,  itaque  omentum  atque  in- 
teftina,  utpote  laxiore  natura,  faepifilme  om- 

i  ^  ■ 

nium  affici 

Praeterea,  inquit  ille,  parturae  dolores,  et 
gravis  tempeflatum  habitus,  nec  non  corpus  ip- 
fum  jam  mobilius,  aliaque  praedifponentia  fupra 
propofita,  fuo  quidque  modo,  febrem  excitare 
tendunt  f. 

Sic  ipfe  hunc  morbum  vere  ex  inflammatione 
oriri  putat,  quanquam  figna  putredinis  accefle- 
rint.  Quae  quidem,  ut  ei  placet,  materiae  cor- 

*  i 

ruptae  ex  omento  fuppuranti  illatae  debentur, 
ideoque  velut  fequentia  duntaxat  ex  affectu  pri¬ 
mario  habenda  funt. 

jam  vero  ex  hac  opinione  aliquis  confeflim 
credere  voluerit,  omentum  femper  in  cadaveri¬ 
bus  aut  fuppuratione,  aut  gangraena  affedum 
videri.  Verumtarnen  curioiior  inquifitio  atque 
inveitigatio  ab  ili.  Horae,  aliifque  fada,  prohi¬ 
bet  vetatque. 

Caeterum,  White  audtore  affirmare  liceat, 
inteftina  atque  omentum  faepiffime  in  pernicio- 
fis  febribus,  putridis  aut  malignis,  inflammati¬ 
one  et  gangraena  corripi ;  cum  eo  tamen,  ut 
hae  partes  neutiquam  primaria  fedes  morbi  ex- 

iftimari 


*  |b|d. 


.  .. 

iflimari  debeant,  ideoque  talia  in  cadaveribus 
reperta  velut  ex  aliquo  fequentia  duntaxat,  mi- 
nimeque  propria  morbi  haberi  oporteat. 

D.  Hulme  ait  *,  omentum,  partu  jam  inflante, 
aut  planum  efle,  ut  natura  folet,  aut  corruga¬ 
tum,  aut  fortaffe  haud  raro  furfum  ferri  a  gra¬ 
vido  utero  complicatum,  atque  adeo  periculum 
fieri  majus  circuitus  interclufi.  Hinc  White 
interrogatione  inflat,  annon,  fi  tale  quid  fiat, 
morbus  ante  partum  potius  foret,  eodemque 
ipfo  faflo  finiretur  ?  Quod  certe  futurum  effe 
ipfe  nullus  dubitat,  fi  puerperarum  febris  at¬ 
que  interclufio  inteflinorum  et  omenti,  quae  in 
hernia  fit,  caufis  vere  fimilibus  oriantur  ;  ut- 
pote  cum  peflima  ligna  pofterioris  illico  tollun¬ 
tur,  nifi  fi  inflammatio  longius  procefferit,  fimul 
ac  primum  prefius  interclufionem  iilain  efficiens 

.feu  arte,  feu  natura,  tollitur  f.  Porro  autem 

.  -  * 


*  Xbid. 


f  Ibin. 

•» 

ex  DP  Hulme  lententia  nulia  caufa  probabilis  af- 

* 

ferri  potefl,  cur  hic  morbus  frequentior  fiat  at¬ 
que  exitiofior  in  oppidis  et  valetudinariis,  quam 
rure  atque  in  privatorum  domiciliis, 

t 

Illud  inter  audores  fatis  convenit,  inflamma» 
tionem  febri  puerperarum  adeile  5  de  hujus  au¬ 
tem  peculiari  fpecie  non  item  5  alii  enim  phleg- 
monodeam,  alii  eryfipelatofain  appellant» 

Fauces  quidem  ac  totum  canalem,  alimenta* 
rium  quem  vocant,  inter  hunc  morbum  aphthis 

atque  eryfipelate  affici,  haud  dubiis  confiat  argu- 

,  -  \ 

mentis»  Sic  lipgua  male  fe  habet ;  dolor  urens 
tendit  per  os,  guttur,  atque  omnia  inteflina,  qui 
celerius  faepe  diarrhoeam  affert,  atque  haud 
raro  pofl  alia  admodum,  levata  perdurat. 

Verum  enimvero  fi  cura  medico,  nofologia 
celeberrimo,  qui,  jure  quam  optimo,  medicae 
opis,  rationalis  maxime,  inventor  au  dor  que 

D 


nunc 


06 

nunc  praefens  habeatur,  quique,  clarus  poffge- 
nitis,  ficut  Hippocrates,  Harvey,  et  Boerhaave, 
fuum  et  ipfe  fecu.um  nobilitabit,  proponamus, 
eryfipelas  fieri  poffe  tantummodo  in  fuperficie 
cuticula  obdudta  ejufdemve  continuatione,  quae 
neutiquam  ad  vifcerum  in  abdomine  perito» 
naeum  pervenire  queat ;  aut  fi  cum  quolibet, 
illarum  rerum  haud  incuriofo,  animadvertamus, 
nunquam  ullum  fcilicet  pus  fubeffe,  neque  viti- 
ofam  lympham  coagulandam  exfudari,  neque  a- 
deo  vicinas  partes  agglutinari,  quotiefcunque 

inflammatio  eryfipelatis  mere  exfliterit ;  tum  de- 
^  • 
nique  ad  putandum  facile  inducemur,  inflam¬ 
mationem,  quae  huic  morbo  adht,  haud  effe 

eanij  eryfipelas  quod  fpecialiter  vocatur.  Ve- 
rpmtarnen  nihilo  minus  patet,  puram  ac  finipli- 
cem  haud  effe  peritonitida,  quippe  quod  figna 
putredinis  nunquam  non  apparent,  morbus  ipfe 
contagia  agit,  diarrhoea  fubfequitur,  &c. 

Re 

Re  quidem  vera  inflammationem  hancce  fuo 
certo  ac  proprio  vocabulo  nominare  in  promptu 
non  eft.  Caeterum  obfervatio  docet,  eam  ci¬ 
tius  communi  fuum  curium  peragere  \  comi¬ 
temque  morbi,  qui  ex  debilitate  oriatur,  ipfam 
nafci  potius  congeftione  atque  audtiore  affec¬ 
tae  partis,  nec  non  totius  corporis,  irritabilitate, 

quam  adaudta  duntaxat  vi  ac  tenfione  vaforum, 
quae  corripiantur,  aut  cordis  aut  arteriarum. 

Inter  omnes  fere  convenit,  febrem  hanc,  u» 

,  *  '  -  ■*  !  ■ 

bicunque  genitam,  eife  unius  pene  et  ejufdem 

naturae,  variantem  nempe  gradu  fignorum  tan¬ 
tummodo,  aliifque  tam  parvis,  quae  diverfanx 
fpeciem  formare  nequeunt.  In  hoc  quidem 
praecipue  variare  videtur,  quod  aliquando,  prae- 
fertim  in  privatis  domiciliis,  iftam,  quae  ab  in¬ 
flammatione  nafcatur,  ab  initio  magis  refert  j 
aliquando,  amplis  fciiicet  in  valetudinariis,  im¬ 
becillitas  et  figna  pejora  celerius  clariufque  cer* 
nuntur. 


Caeterum, 

Caeterum,  ex  fupradidis,  ut  videtur,  colligi 
poteft,  morbum  hunc  non  e  fle  fui  generis,  puer¬ 
peris  proprium  et  peculiare,  fed  infolitam  dun- 
taxat  fpeciem  frequentiflimi  morbi,  id  eft,  nihil 
praeter  communem  febrem,  quae  contagia  agat, 
eamque  inflammatione  peritonaeum  late  magis 
aut  minus  occupante  comitatam.  Quod  qui¬ 
dem,  paucis  breviter  et  in  tranfcurfu  memora¬ 
tis,  probabile  admodum  elfe  videatur» 

Idem  contadus  femper  flmilem  parit  mor¬ 
bum» 

i  V 

Morbus  certe  fua  contagia  agit ;  oriturque 
eadem  inter  tempora  et  loca,  quae  omnium  ma¬ 
xime  communem  contagionem  importent. 

Nutrices,  quae  parturientibus  afiidere  folent, 

r  •  \ 

frequenter  communi  Synocho  vel  Typho  corri¬ 
piuntur. 


Ambo 

Ambo  denique  morbi  femper  fere  eodem  an¬ 
no  quafi  per  populum  graflantur,  iifdemque  re¬ 
mediis  plerumque  levantur. 

j 

Nunc  vero  illud  probare,  quod  inflammatio, 
eaque  late  occupans,  morbis  ex  debilitate  ortis 
adefle  poteft,  fupervacuum  eft,  quippe  quia  id 
ipfum  a  D.  Pringle,  White,  aliifque,  commu¬ 
nem  ad  febrem  quod  attinet,  demonftratum  fu¬ 
erit. 


Poftremo,  huc  accedere  poteft,  quod  Periteni* 
tis  frequenter  vel  in  viris  typho  fupervenit. 


DIAGNOSIS, 


Puerperarum  febrem  aliis  fere  omnibus  mor® 
bis  dignofeere  expeditiflimum  eft. 

P  y 

A  doloribus,  pofteriores  quos  vocant,  eo  dif¬ 
fert,  quod  inter  illos,  ex  intervallo  fere  redeun¬ 
tes,  febricula  plerumque  efb  levis ;  in  hac  au¬ 
tem  dolor  eft  certus,  febrifque  fatis  molefta. 

In  febte,  laCtea  quae  dicitur,  femperque  le- 
viffima  eft,  mammae  atque  axillares  glandulae 
fere  intumefeunt ;  altera  vero  eft  vehementiffima, 
et  mammae  vix  afficiuntur. 

Dolor  et  moleftia  abdominis,  cutis  punctiun¬ 
culis  vacua,  animi  trepidatio  major,  eam  a  febre 
miliari  apertius  diftinguunt  ;  praeterea  pullulae 
vix  unquam  oriuntur  j  et  fi  aliquando  ortae  ftnt, 
nihil  tamen  hic,  fere  autem  in  altera,  juvant. 

Jntuentibus  febrem,  moleftiam,  atque  abdomi¬ 
nis  dolorem,  eumque  non  huc  illueve  tranfeun- 
tem,  a  colica  difeerni  potell.  In  hac  quidem 
dolor  faepius  febrem  fequitur,  quam  praecedit  ; 
illum  magis  refert,  qui  circa  umbilicum  tor- 

'  •  V  ** 

queat  5 

queat \  non  tam  late  occupat,  nec  pariter  urget; 
ferius  tumentia  ac  tenfione  abdominis  comita¬ 
tur  ;  in  colica  denique,  haud  videtur  triftis  ille 

vultus  animufque  meticulofus,  quae  femper  fere 

* 

alteii  adfunt. 

Haud  multum  fane  periculi  efl,  ne  non  ab 
inflammatione  cujuilibet  vifceris,  fede  nimirum 
doloris  ardiore,  evidenti  imminutione  actionis 
propriae  parti,  natura  praefentis  febris,  origine 
hujus,  incremento,  &c.  rite  animadverfis,  diju¬ 
dicari  et  diflingui  queatur. 


PROGNOSIS. 


Nullus  quidem  morbus  animadverfionero  di* 
ligentiamque  magis  defiderat.  Quamvis  enim 
per  fe  interdum  finiatur ;  attamen,  nifi  inter 

initia  adhibeatur  curatio  propria,  brevi  faepg 

tollit.  Si  protinus  a  partu  occupat,  atque  ali¬ 
quot  per  dies,  imo  etiam  horas,  vehementer  in¬ 
tenditur,  fpes  nimis  faepe  fruftratur. 

Pullus  arteriarum  citatus  nunquam  non  ma¬ 
lus  eft  ;  idemque  eo  pejor,  quo  languidior  tenui- 
orque.  Si  autem  contra  fit,  fecuritatem  pollice¬ 
tur. 

Dolor  abdominis  ingens  firnul  cum  gravi  dif- 

ficilique  fpiritu  periculum  oftendunt. 

' '  ’>  * 

Ubi  dolor  fubito  definit,  pulfus  arteriarum  fit 

» 

languidus  tenuifque,  facies  pallida,  fudores  fri¬ 
gidi,  et  fiupor  deliriumve  excipiunt,  mors  de- 
nunciatur. 

>  \ 

Alvus  inter  morbum  adftri&ior  mala  eft. 

j 

»i  •  l 

Alvus  fufior  protinus  ab  initio  femper  levat ; 
utique  fi  cutis  humefcit,  atque  abdomen  fubfi- 

dit. 

dit ;  quorum  vero  pofterius  fine  purgationibus, 
et  cum  arida  cute,  periculofiffimum  eft. 

Locliia  fubinde  prodeuntia  femper  inter  bona, 
imo  etiam  optima,  indicia  funt. 

Lingua  fubalbida,  mollis,  et  humida  metum 

detrahit  \  fi  autem  contra  fit,  non  item. 

\  . 

•# 

Vomitus  fortuitus  aliquando  morbum  confif- 
tere  teflatur  ;  ubi  autem  is  eft  nigri  coloris,  in 
malis  aegra  eft. 

*  i 

Sudor  inaequalis  periculum  fubeffe  indicat ; 
fi  vero  toto  de  corpore  fluit,  nec  non  urina  fit 

i 

parum  liquida,  atque  arteriae  concidunt,  fpes 
fupereft.  Sudor  ifte,  qui  interdum  plurimus 
horrorem  excipit,  aliquando  fummi  incrementi 
index  eft. 


E  Petechiae, 


i 

Petechiae,  praefertim  eryfipelatis  tumores, 
fupra  memorati,  mali  funt. 

Denique,  vigilia,  praecipue  ubi  acerbi  et  con¬ 
tinui  dolores  capitis  fimul  adfunt,  nunquam  non 
formidolofa  eft. 


RATIO  MEDENDI, 

* 

Nonnulli  fortafle  putarim,  haud  ab  re  fore, 
pauca  de  morbo  arcendo ,  prophylaxis  quae  au¬ 
dit,  praefari.  Cum  vero  de  caufis  remotis,  fine 

% 

quarum  aeftimatione  morbis  occurri  nequeat, 
fufius  jam  di&ura  fit,  nihil  infuper  de  illa  feor- 
fum  differere  opus  eife  videatur. 

i 

His  igitur  praepofitis,  ad  curationem  protinus 

tranfibo.  Quae  quidem  duplex  eft;  namque 

,  oX 


aut 

aut  febris  dolorque  expugnanda  funt,  aut  Indi¬ 
ciis  quibufdam  obviam  eundum  eft» 

\ 

Quod  ad  prius  confilium  attinet,  fangulnis 
miffio  ultro  fe  offert.  De  hac  vero  inter  auc¬ 
tores  ambigitur ;  alii  enim  eam  et  probant  et 
laudant ;  alii  contra  non  modo  ut  fupervacuam3 
fed  etiam  periculofiffimam  reprehendunt  cui- 
pantque.  Si  quidem  ex  arteriarum  pulfu  ah 
initio  judicandum  foret,  tum  ea  plerumque 
praeciperetur  ;  fed  fi  animadvertatur,  tempore 
quam  brevi  ille  tenfus  plenufque  exiflit,  quae 
ingens  debilitas,  fignaque  putredinis  manifefla, 
illico  fubfequuntur  ;  quantopere  vis  vitae  im¬ 
minuitur,  atque  adeo  localis  congeflio  ea  que 
ipfa  caufa  augemur,  unde  plurimum  periculi 
circa  fmem  morbi  timeri  poffit ;  tum  fane  flatu- 
endum  erit,  fcalpellum  effe  noxium,  anceps  cer» 
te  ;  et,  fi  modo  unquam,  inter  initia  duntaxat 
adhibendum  effe,  id  que  in  validioribus,  ubi  fe¬ 
bris 

bris  videatur  eflfe  ejus  generis,  fporadicum  quod 
nominatur,  atque  omnino  nunquam  in  valetudi¬ 
nariis,  ubi  malignitas  ejus  quam  maxima  fignis 
haud  dubiis  notetur. 

f*  .  >  c 

Medici  profe&o  noflri  feculi  hac  in  re  a  fupe- 
rioribus  adeo  multum  deflexerunt,  ut  affirmare 
liceat,  fanguinem  hodie  femel  omnino,  pro  eo 
quod  vicies  olim  folebat,  mitti.  Cujus  muta¬ 
tionis  hodierna  utique  curatio  vulgaris  febris, 
quae  contagia  agat,  (cui  quidem  non  efl  facies 
v  eadem  ac  puerperaium  febri,  nec  diverfa  ta¬ 
men),  infigni  efl  documento.  In  ea  enimvero 
antiqui  femper  fere,  nec  non  recentiores  quos 
appellare  jus  eft,  per  fanguinis  detraclionem  pug¬ 
nabant  ;  praefentes  contra  repudiant  hanc  reji- 
ciuntque,  quippe  qui  experti  norint,  fumma 
nempe  debilitate,  inflammationis  figna  citius  ex¬ 
cipiente,  periculum  fanguine  miffio  admodum 
augeri;  atque  adeo  illos,  qui  metu  inflammatio¬ 
nis 


\ 


/ 


\ 

i  ■ 

nis  moti  ita  curarint,  faepius  caufam  poenitendi, 
quam  recordandi,  habere. 

Caeterum,  his  fervatis,  aliquando  haud  alie¬ 
num  erit,  cucurbitulas  accommodare,  hirudinef- 
ve  parti  abdominis  maxime  dolenti  imponere. 

In  confeiTo  eh,  vomitoria  tum  ab  initio,  tum 
inter  complurium  morborum  incrementum,  data 

f  *  * 

commode  fatis  refpondere  ;  fed  nufquam  plus, 

r 

quam  in  puerperarum  febre,  profecerunt»  Hoc 

'-'A'  :  ,  /  :  j  V  •  |  - 

autem  falubre  ac  frugiferum  repertum  fortaffe 

D.  Denman  audorl  acceptum  referri  debet.  Ut¬ 
cunque  erit,  medici  tamen,  qui  deductos  in  va- 

letudinarium,  UHotel  Dieu  didutn,  Lutetiae 

/ 

Parifiorum,  nutriunt,  atque  in  primis  Doulcet, 
ei  potiflimum  infiiterunt,  quippe  qui,  miffione 
fanguinis  neglecta,  aegras  hoc  morbo  vomitu, 
non  folum  inter  principia,  fed  etiam  plures  per 
dies,  curiofius  facto,  feliciffirne  expediunt. 


3B  DE  FEBRE  PUERPERARUM. 

Ex  efficaci  igitur  curatione,  ab  iis  aliifque  hu¬ 
jus  infulae  adhibita,  vomitum  moveri  oportet  ; 
xieutiquam  tamen,  fecundum  Doulcet,  quo  tem¬ 
pore  cunque ;  etenim,  cum  abdominis  dolor 
admodum  urgeat,  atque  debilitas  adfit  magna, 
minime  convenit,  fiquidem  omnis  vehemens  a- 
gitatio,  in  ejufmodi  cafu,  tum  inutilis,  tum  etiam 
periculofa,  evadere  potuerit. 

Febrem  hanc  aliquando  a  vomitu  incipere^ 
fupra  pofitum  eft.  Sub  quo  cafu,  invitare  eun¬ 
dem,  tepida  nempe  aqua,  aut  chamomaelo  de¬ 
cocto,  aut  quodam  ex  ftibio,  ita  ingefto,  ut  [to¬ 
macli  us  exoneretur,  et  fanguis  ad  corporis  fu» 
perhciem  avertatur,  nunquam  non  expediet. 

Inter  eos  vero,  qui  vondtum  praecipiunt,  de 
potiore  medicamento  paululum  quid  diffenfionis 
eft.  Alii  enim,  ut  medici  in  Gallia,  ipecacuan- 
ham,  alii  ut  D,  Denman*  &c.  tartarum  emeti¬ 
cum,  collaudant.  Omnibus  quidem  notum  eft, 

utrumvis 

utrum  vis  horum  fatis  commode  vomitum  mo¬ 
vere  ;  pofterius  vero,  quippe  quia  infuper  fere 
alvum  purgatione  foiiicitet,  id  quod  huic  morbo 
non  parum  auxiliatur,  alteri  praeferend&n  die 
videatur. 

Caeterum,  de  medicamentis  hujufmodi,  quo¬ 
rum  facultates  nemo  nefcit,  in  praefentia  certe 
pluribus  diiferere  fupervacuum  eft.  Satis  erit 
dicere,  talia,  utpote  quae,  id  quod,  hoc  morbo 
fubftante,  votum  eft,  fanguinem  ad  corporis  fu- 
perficiem  avertant,  aequabilem  illius  circumac¬ 
tionem  praeftent,  atque  adeo  folvant  conftridio- 
n em  febre  effeclam,  impetumque  interiores  ad 

partes  vitiofum  arceant,  quantivis  effe  pretii. 

\  *" 

Magnum  deinde  in  hoc  morbo  praefidium  ex 
iis,  quae  purgant  alvum,  petitum  fuit.  Haec 
quidem  ab  ipfo  alvi  profluvio,  quod  faepe  adeft, 
imperari  videntur,  atque  inter  omnes  conflat, 

eadem 

eadem  multum  prodefle  :  Si  diarrhoea  initio  a- 
defl:  perquam  levis,  tum  alvus  fine  ulla  noxa 
poteft  leniter  moveri,  fi  vehemens,  non  item. 
De  hac  autem  re  prudens  medicus  judicarit. 

Caeterum,  quandocunque  tale  quid  adhibea- 

\  *  „ 

tur,  lenifiimis  omnino,  ut  oleo  ricini,  fale  ca- 
thartico  amaro,  infufo  tamarindorum  cum  fenna, 
cremore  tartari,  aliifque  id  genus,  utendum  efl. 

1  *  I 

Alvum  ducere,  utpote  fubfidium  catharticis 

* 

A. 

utile,  expedit.  Id  quod  infunditur,  quam  lenifii- 
xnum  efle  oportet,  qualis  efl  calida  aqua,  vel  mera, 
vel  ladte,  atque  oleo  mixta.  Talis  autem  curatio 
in  cunftis  febribus,  et  praecipue  in  hac,  multum 

i 

proficit,  fiquidem  non  modo  alvum  fupprefiam 

i  t,  ■  r  r  ' » 

adeoque  fummam  irritationem  arcet,  fed  etiam, 
vice  interni  fomenti  fungens,  ad  inflammatio¬ 
nem  doloremque  tollendum  pertinet. 

Hac  eadem  de  caufa  illitae  cantharides  opti¬ 
mo  jure,  quod  eft,  ex  quotidiana  experientia, 
laudantur.  Verumtamen  nonnulli  iflas  in  puer¬ 
perarum  febre,  propterea  quia  veficam  faepiflime 
jnale  habent,  imponendas  negaverint.  Id  au¬ 
tem  mali  pulvere  camphorae  fuper  ernpiaftrum 
infperfo  minui  dicitur.  Caeterum  aegra,  dum¬ 
modo  medicamentum  hujufmodi  imponatur,  li¬ 
quores  diluentes  liberaliter  haurire  debet.  Sina» 
pilmi  denique,  linimenta  volatilia,  panni  vino  a* 
dufto  (Anglice  Brandy )  intin&i,  quafi  ad  abdo* 
minis  dolorem  auferendum  pertinentia  memo¬ 
rantur. 

x  ■  ‘f 

Quicunque  cantharides,  fmapifmos,  emplaflra, 

! 

&c.  abdomini  imponenda  negaverint,  praefi- 
dium  ex  fomentis  petere  debent.  Si  abdomen 
poft  vomitum  ac  dejeftionem  inter  principia  fac¬ 
tam,  quae  faepe  quidem  valent  dolorem  ac  ven¬ 
tris  tumorem  difcutere,  nihilominus  vehementer 
Jaboret,  protinus  confugiendum  eft  ad  magnos 

F  duplices 

duplices  pannos,  quos  laneos  effe  commodius 
eft.  Hos  autem,  ex  calida  exprelfos,  per  horam 
certe,  atque  aliquoties  ex  unius  fcilicet  alteri- 
ufve  horae  intervallo,  ventri  imponi  expedit, 
fumma  utique  cura  habita,  ne  mulier  interea 
quo  frigore  afflatuve  laedatur.  Quantum  vero 
fomenta  inter  febres,  extremis  inferioribus  ad** 
mota,  dolorem  faepe  molefliamque  minuant, 
exhalationem  per  cutem,  nec  non  fomnum  pa¬ 
riant,  ex  monumentis  medicorum  Regii  Nofo- 
comii  Edinenfis  apparet  aperte. 

Calida  lavatio  ab  aliquot,  fed  fortaffe  non  ita 
|re£te,  praecepta  fuit. 

i 

Latices  certe  diluentes  ad  fitim  nempe  aver¬ 
tendam  fatis  conveniunt ;  cujufmodi  funt  aqua 
hordei  decoQd,  forbitio,  nec  non  et  cerevifia  te¬ 
nuis,  utique  fi  conditiQ  primarum  viarum  haud 


/ 

Si  fomnus  ufque  adhuc  dolore  vel  cujufdarn 
partis*  vel  totius  corporis,  depulfus  fuerit,  in¬ 
tercapedo  moleftiae  viribus  opii  arceffatur  opor« 
tet  ;  id  quod*  D.  Denraan  auftore,  fatis  tuto* 

quotiefcunque  dolor  vehemens  urget,  fieri  po- 
teffc 

Emollientia  iit  uterum  injici  nonnullis  placet  5 
quorum  auxilium  White  praefertim  quam  mag¬ 
ni  exiftimat  f. 

In  fecundo  autem  hujus  morbi  gradu,  quando 
fdlicet  debilitas  fit  fumma,  humorefque  in  pu« 
tfedinem  abire  videntur,  aegra  iis,  quae,  apud 
Medicos  Tonica  appellata,  cohibeant  putredi¬ 
nem,  virefque  reficiant,  fuftinenda  eft. 

s  *  •  V  ' 

De  corticis  Peruvlani  facultate,  qua  tenfio^ 
hem  reflituete,  ptitredinemque  cohibere  valet* 


P«  34'*  f  223« 

utpote  omnibus  nota,  dicere  in  praefentia  nihil 
opus  efl.  Dari  quidem  pofeft  vel  fub  pulveris 
vel  tin&urae  forma,  ratione  nimirum  flomachi 
nunquam  non  habita.  Caeterum  illud  quoque 
non  ignorari  oportet,  eum  non  magnopere,  nifi 
liberaliter  aflumptum,  juvare* 

Jam  fatis  conflat,  vinum  in  febribus  bene  te- 
fpondere,  imo  etiam  illud,  prudenter  utique  da¬ 
tum,  omnium  quam  maxime  ftimulare  robur- 

que  inftaurare  poffe.  Palato  et  flomacho  gra- 

\ 

tuin  efl  5  cordis  actionem  atque  arteriarum  au- 
get ;  nec  non  dolorem  ac  delirium  tollit.  Ve- 
rumtamen  caute  perquam  et  cogitate  debet  ad¬ 
hiberi  ;  alioquin  periculi  haud  parvulum  timea¬ 
tur.  Hic  enimvero,  ut  in  omnibus,  prius  de 
tempore  modoque  utendi  videndum  efl ;  nam¬ 
que  ut  bona  fortunae  perinde  funt,  atque  illius 
animus,  qui  ea  poffidet :  Qui  uti  fcit,  ei  bona  5 
illi,  qui  non  utitur  re&e,  mala ;  fic  medica¬ 
menta  quam  optima  inconfulte  ac  temere  aegris 

inculcata. 

Inculcata,  tanquam  benefa&a  male  locata,  pra* 
voque  ufu  corrupta,  venenata  perquam  et  pefti- 
fera  evadunt. 

*  1 

i  <  t  •  / .  .  % 

Aer  fixus  morbis  bene  multis  auxiliari  dici¬ 
tur  $  eum  vero  febri  praefertim.  Typhus  qui  no¬ 
minatur,  ac  Dyfenteriae  effe  praefidio  Dobfon, 
Prieftley,  Rowley,  &c.  affirmant,  contendunt- 
que.  Per  clyfmata  immitti  potefl  $  melius  au¬ 
tem  falinis  hauflibus,  quolibet  morbi  tempore* 
adeo  fumptis,  itt  ipfo  in  ftomacho  effervefcaU 

Cum  debilitas  in  hujufmodi  malo  fit  magna* 

,  / 

cibus  valentis  materiae  haud  alienus  efi ;  caro 
autem,  quamvis  in  ea  multum  fit  alimenti,  neu- 
tiquam  convenit,  quippe  quae  ad  putredinem 
tendat,  et  difficilius  concoquatur.  Cibi  omnes 
ex  farre  parati  magis  idonei  fimt,  et  ptifana, 
nec  non  Sago,  Salep,  gratiora  nempe  vino  ad» 
je£to,  gelatina  omnigena,  cun&i  acefcentes  fruc¬ 
tus,  poma  in  primis,  mala  cotonea,  aurea,  uvae. 

&c.  quae  fitim  fedent,  ac  putredinem  arceant  e* 
mendentque. 

Camphora  denique,  mofchus,  contrayerva^ 
eblomba,  atque  acida,  feu  vegetabilia^  feu  foffi- 
lia,  huc  pertinere  dicuntur. 

Hic,  ut  femper,  munditiae  quam  ma±imae 
imperandae  funt.  Stragula,  veflimenta  frequen¬ 
ter  mutari,  manus  faciemque  cubantis  quotidie 
faltem  lavari  oportet* 

/  * 

Denique,  de  remedio,  omnium  longe  praefen» 

tiffimo,  aere  nempe  puro,  fine  quo  univerfa  pro- 
fe&o  materia  medica  parum  juvat,  dicere  libi¬ 
tum  fuerit.  Sed  multo  libentius  optimum  Me¬ 
dicinae  Theoreticae  Magiftrum,  de  hac  ipfa  re 
differentem,  audiri  voluerim.  <c  Aer  quoque 
ipfe,  qui  purus  facram  vitae  flammam  alit,  im¬ 
purus  fadtus  eandem  vel  flatim  extinguere  po- 
teft,  vel  multis  vaporibus  onuftus,  aut  nocivis 

qoibufdam  effluviis  corruptus,  ingentem  morbo* 
rum  cohortem  inducere  V’  cc  Supereft  et  una 
alia  res,  quae  et  cibo  et  potu,  cum  fanis,  tum 
maxime  aegris,  five  acutis  five  v et  ullis  morbis 
laborantibus,  magis  neceffaria  eft,  et  faepe  omni¬ 
bus  medicamentis,  et  medicina  ipfa  praeftan- 
lior ;  aer  nimirum  purus  et  bonus,  quo  nihil  ad 
vitam  retinendam,  et  fanitatem  confervandam, 
magis  neceffarium  eft,  nec  quicquam  ad  multos 
piorbos  fanandos  utilius ;  fcilicet  fine  quo  medi¬ 
camenta,  alipqujn  optima  et  efficaciffima,  parum 
omnino  valent,  et  morbi,  natura  leves  et  facile 
fanabiles,  maligni  prorfus  et  faepe  infanabiles 
fiunt.— Aer  enim  purus  venenatam  illam  mephi- 

tim,  quam  faniffimi  etiam  homines,  et  multo 

magis  aegri,  a  pulmone  et  cute  ufque  exhalant, 

/ 

aufert,  et  per  apras  diffundit,  donec  tandem,  de- 
pofita  vi  fua  peftifera,  et  ipfis  et  aliis  innoxia 
fiat.  Purus  praeterea  aer  corpus  reficit  atque 

refri- 

f  Greg.  Confp.  M^d.  Theor.  Vol.  i.  p.  3?* 

refrigerat,  vires  fortaffe  multum  labefa&as  con* 
firmat,  cibi  appetitum  et  conco&ionem  juvat,  et 
putredini  fortiter  occurrit,  praefertim  frigidulus, 
In  acutis  morbis  apprime  necefiarius  fit,  propter 
rationes  fatis  manifeftas ;  praefertim  in  febribus 
a  contagio  ortis.  In  omnibus  iftiufmodi  mor¬ 
bis,  aer  purus,  et  quam  faepiflime  renovatus,  fa- 
Jutaris  et  necefiarius  eft.  In  multis  aliquantum 
frigidior  quam  fanis  aut  gratus  aut  tutus  eflet, 
et  faluberrimus,  et  ipfis  aegris  jucundiflimus  ex- 
iftit.  Non  omnes  vero  morbi  acuti  adeo  frigi¬ 
dum  aera  tolerant ;  praefertim  qui  a  frigore 
colle&o  oriuntur,  vel  in  quibus  pulmones  mul¬ 
tum  afficiuntur,  cujufcunque  fuerint  originis. 
In  omnibus  vero  morbis  aer  calidus,  et  impurus, 
et  morbofis  effluviis  corruptus,  et  ffagnans,  ne¬ 
que  ut  decet  mutatus,  haud  parum  nocet  V* 

[Nunc 


**  Ibid.  p.  65« 

Nunc  vero  de  illis,  quae  indiciis  aliquot,  iif- 
demque  pejoribus  occurrant,  pauca  differere 
convenit. 

Etfi  vomitus  plerumque  medicamentis  fupra 
politis  cohibetur,  aliquando  tamen  vehementior 
diuturniorque  manet*  Sub  quo  cafu  iis,  quae 
femper  fere  refponderint,  id  eft,  Riverii  haufti- 
bus,  atque  iifdem  effervefcentibus,  frequenter 
fumptis,  Laudano  per  clyfleras  immifib,  fiqui- 
dern  ftomachus  jam  idem  refpueret,  &c.  pug¬ 
nandum  eft. 

f 

Alvi  quoque  dejedio  interdum  quid  mole  Iliae 
faceffit.  In  ejufmodi  cafu  opio,  vel  devorato, 

yel  in  alvum  ex  parte  inferiore  indito,  amylo 

* 

aereve  fixo  itidem  infufo,  aut  adftringentibus* 
ut  puta,  Terra  Japonica,  Gummi  Kino,  decotlo 
Campechenfi,  &c.  utendum  eft. 


G 


Ad 

Ad  tufiim,  quae  frequenter  male  habet,  medi* 
camina  oleofa  vel  inucofa  potius,  portione  tine- 
turae  Thebaicae  utrifque  adje&a,  benefaciunt. 

i 

Doloribus  denique,  latera  nonnunquam  vex¬ 
antibus,  cantharides  illitae,  linimentum  volatile, 
hirudines,  vel  cucurbitulae  auxiliantur. 

Verum  haec  ego,  Academiae  fcilicet  inflitutis 
morigerans,  de  Febre  Puerperarum  dixi;  quae 
equidem,  non  certa  quafi  et  fixa,  propono,  fed 
cuique,  fuo  pro  judicio  atque  experientia,  exif- 
timanda  relinquo. 


Nunc  enimvero  animi  parum  grati  notant 
merito  fubirem,  nifi  lubens,  hocce  tentamine 
qualicunque  demum  perorato,  gratias  Profeffo- 
ribus  Medicinae  confultiffimis,  qui  Almam  hanc 
Academiam  ornant,  publice  agerem  haberem- 
que. 

Seorfum  vero  habenda  eft  gratia  viris  exi¬ 
miis,  D.  Cullen,  Monro,  et  Gregory,  non  modo 

i 

ob  operam,  quam  mihi  inter  (ludii  medici  cur¬ 
riculum  navarunt,  fed  etiam  ob  lingularem  be¬ 
nevolentiam,  qua  me,  graviter  aegrotantem,  fe¬ 
liciter  curabant.  (Quibus  quanquam  gratia  re¬ 
ferri  tanta  non  poteft,  quanta  debetur  ;  habenda 
tamen  tanta  eft,  quantam  maximam  animus 

meus  capere  poteft. 

/ 

/  ’  ✓ 

